સૂત્રોના જણાવ્યા અનુસાર ગુરૂવારે રાત્રે 11-30 વાગ્યે ગોળીબાર શરૂ થયો હતો જે શુક્રવારે વહેલી સવાર સુધી યથાવત રહ્યાે હતો. ટંગડાર સેક્ટરના ટાડ વિસ્તારમાં પાકિસ્તાની સૈનિકોએ સૌથી પહેલાં એક સૈન્ય ચોકીને નિશાન બનાવી હતી. આ ચોકી પર જાટ રેજિમેન્ટના જવાન તૈનાત છે પરંતુ જવાનોએ ગોળીબારીનો જવાબ આપ્યો નથી. થોડી જ વારમાં પાકિસ્તાની સૈનિકોએ ભારતીય સૈન્ય ઠેકાણાઆેની સાથે નાગરિક ઠેકાણા ઉપર ગોળીબાર શરૂ કર્યો હતો. પાકિસ્તાને ટંગડારમાં અંદાજે ચાર ભારતીય વસ્તીઆેને નિશાન બનાવી હતી. પાકિસ્તાની ગોળાથી સટપોરા ટીટવાલના રહેવાસી ગુલામ હસન કુરેશીની પત્ની નૂરજહાં ઘાયલ થઈ ગઈ હતી. તેને સેનાના જવાનોએ સ્થાનિક લોકોની મદદથી નજીકની હોસ્પિટલમાં ખસેડી હતી.